Diari Oficial de la Generalitat Valenciana


Sumari del DOGV 4947, del 16-02-2005 (2005/1029)

RESOLUCIÓ de 25 de gener de 2005, del Rectorat de la Universitat de València, per la qual es convoquen proves selectives d'accés al grup A, per promoció interna, sector d'administració especial, escala tècnica superior d'informació d'aquesta universitat.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1029


Data del document
:   25-01-2005

Organisme emissor
:   Universitat de València

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 25 de gener de 2005, del Rectorat de la Universitat de València, per la qual es convoquen proves selectives d'accés al grup A, per promoció interna, sector d'administració especial, escala tècnica superior d'informació d'aquesta universitat. [2005/M1029]
  
El Rectorat de la Universitat de València, fent ús de les competències que li atribueix l'article 20, en relació amb el 2.2, de la Llei Orgànica 6/2001, de 21 de desembre, d'Universitats, i d'acord amb el que estableix l'article 190 dels Estatuts de la Universitat de València, acorda convocar proves selectives d'accés al grup A, sector d'administració especial, escala de tècnica superior d'informació de la Universitat de València, de conformitat amb les següents
  
Bases de la convocatòria
  
Primera. Normes generals
  
1.1 Aquesta convocatòria té per objecte la selecció de personal per a cobrir una vacant del grup A, sector d'administració especial, escala tècnica superior d'informació per promoció interna, mitjançant el sistema de concurs oposició.
  
1.2 D'acord amb el que estableix l'article 73 de la de la Llei Orgànica 6/2001, de 21 de desembre, d'Universitats, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana, a la normativa específica universitària recollida en els Estatuts de la Universitat i a les normes que estableix aquesta convocatòria.
  
1.3 El procés selectiu constituït pel concurs oposició l'integraran les proves, les valoracions, les puntuacions i les matèries que figuren en els annexos I i II d'aquesta convocatòria. Els qui no reunisquen el requisit de coneixement de valencià que figura en aquesta convocatòria hauran de realitzar una prova prèvia al procés selectiu segons consta en l'annex I d'aquesta.
  
Segona. Condicions generals dels aspirants
  
2.1 Per a ser admesos en les proves selectives, els i les aspirants hauran de reunir, a més dels requisits ja acreditats en nomenaments anteriors, els següents:
  
2.1.1 Posseir el títol de doctor, llicenciat, enginyer superior, arquitecte superior, o equivalent, o estar en condicions d'obtenir-lo abans de l'acabament del termini de presentació de sol·licituds.
  
2.1.2 Els o les aspirants que es presenten a aquestes proves selectives hauran de ser funcionaris de carrera integrats en la Universitat de València del grup B, d'administració especial, escala tècnica mitjana d'informació en actiu o en situació d'excedència, i tenir una antiguitat d'almenys dos anys en aquesta escala.
  
2.1.3 Posseir el certificat de coneixements de valencià de nivell superior expedit per la Junta Qualificadora de Coneixements de Valencià, pel Servei de Política Lingüística d'aquesta universitat o certificat d'homologació emés per aquest Servei.
  
2.2 Els requisits a què es refereix l'apartat anterior s'hauran de posseir en el moment de la finalització del termini de presentació de sol·licituds i se n'ha de gaudir durant tot el procés selectiu fins al moment de la presa de possessió.
  
Tercera. Sol·licituds
  
3.1 Qui desitge prendre part en aquestes proves selectives ho haurà de fer constar en la sol·licitud que es troba en aquesta convocatòria com annex V i que li facilitarà gratuïtament el Servei de Recursos Humans (PAS) d'aquesta universitat, a l'avinguda de Blasco Ibáñez, número 13 (nivell 1), València. També podran accedir a una còpia de la sol·licitud esmentada a través de la pàgina web del Servei de Recursos Humans (PAS), l'adreça de la qual és http://www.uv.es/~pas.
  
3.2 Les sol·licituds es dirigiran per triplicat (una per a l'entitat bancària, una per a la universitat i una per a l'interessat/da) al rector de la Universitat de València.
  
3.3 El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).
  
3.4 La sol·licitud es presentarà al Banco Santander Central Hispano, situat al carrer d'Arts Gràfiques, número 12, de València. Així mateix, també podran ser presentades en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'optar per presentar les sol·licituds en les oficines de correus, hauran de complir amb el procediment establert en l'article 205.3 del reglament dels serveis de correus. La sol·licitud s'hi presentarà en sobre obert perquè l'empleat segelle la data a la part superior esquerra i caldrà que figure amb claredat el nom de l'oficina i la data.
  
3.5 Caldrà adjuntar a la sol·licitud la documentació següent:
  
3.5.1 Una fotocòpia del document nacional d'identitat. Els o les aspirants que no posseesquen la nacionalitat espanyola i tinguen dret a participar en les proves selectives hauran de presentar fotocòpia del document que acredite la seua nacionalitat.
  
3.5.2 Resguard original de l'ingrés dels drets d'examen.
  
3.6 Els drets d'examen seran de 14 euros que s'ingressaran en el compte corrent Drets d'examen. Universitat de València número 0049 5457 28 9605909503 del Banco Santander Central Hispano, a l'oficina del carrer de les Arts Gràfiques, número 12, de València.
  
Si el pagament s'efectua a través de transferència, la sol·licitud haurà de presentar-se en el registre d'una administració pública o en l'oficina de correus.
  
La manca d'acreditació del pagament dels drets d'examen determinarà l'exclusió de l'aspirant.
  
3.7 D'acord amb el que disposa el reglament d'execució pressupostària de 2005 d'aquesta universitat, són exemptes del pagament dels drets d'examen les persones amb una discapacitat igual o superior al 33%.
  
Aquests aspirants hauran de presentar la sol·licitud acompanyada dels certificats corresponents que acrediten la seua condició de discapacitats (mitjançant certificat de la Conselleria de Benestar Social o de l'òrgan competent), al registre general de la Universitat de València, avinguda de Blasco Ibáñez, número 13 (nivell 1), 46625 de València.
  
3.8 Els o les aspirants amb minusvalideses que desitgen sol·licitar mesures d'adaptació hauran d'indicar-ho expressament en l'imprès de sol·licitud. En aquest cas hauran de presentar juntament amb la sol·licitud el certificat del grau de discapacitació efectuada per l'òrgan competent.
  
3.9 Si la convocatòria preveu la realització de proves d'idiomes, l'aspirant ha de fer constar la seua opció a l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
3.10 Els errors materials o de fet que s'hi observen es corregiran en qualsevol moment, d'ofici o a instància del o de la interessada.
  
Quarta. Admissió d'aspirants
  
4.1 Una vegada expirat el termini de presentació de sol·licituds, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana (DOGV) i que contindrà la llista provisional d'admesos i exclosos de les proves.
  
4.2 A partir del dia següent a la publicació de la llista provisional d'admesos i exclosos, s'iniciarà un termini de 10 dies hàbils, perquè es puguen formular al·legacions o esmenar els defectes que hagen motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En qualsevol cas, per tal d'evitar errors i possibilitar-ne l'esmena dins el termini i en la forma escaient, els i les aspirants comprovaran fefaentment no només que no figuren en la relació d'exclosos sinó que a més els seus noms consten correctament en la relació d'admesos.
  
Els i les aspirants que dins del termini assenyalat no esmenen els defectes detectats o no al·leguen les omissions, seran definitivament exclosos de la participació en aquestes proves.
  
Les quantitats de diners per concepte de drets d'examen es reintegraran d'ofici als aspirants que siguen exclosos definitivament de participar en les proves selectives.
  
4.3 Una vegada transcorregut el termini de deu dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització i començament del primer exercici. Aquesta resolució es publicarà en el Diari Oficial de la Generalitat Valenciana (DOGV).
  
4.4 Seran causes d'exclusió, a més de les que s'indiquen en altres apartats d'aquestes bases:
  
- L'omissió de la signatura en la sol·licitud.
  
- No presentar el DNI.
  
4.5. Serà causa d'exclusió de l'exercici de mèrits no assenyalar l'apartat corresponent de la sol·licitud; i pel que fa a l'exercici d'idioma, no especificar-hi l'idioma elegit.
  
Cinquena. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, la data i l'hora que indique la resolució del Rectorat d'aquesta universitat en què s'aprove la llista definitiva d'admesos i exclosos de les proves objecte d'aquesta convocatòria.
  
5.2 En cas de realitzar-se algun dels exercicis en diverses sessions, l'ordre d'actuació dels opositors s'establirà per sorteig efectuat per la Universitat de València.
  
5.3 En cada exercici els o les aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.
  
No complir aquest requisit per algun aspirant determinarà la seua exclusió de les proves.
  
Les còpies o fotocòpies compulsades d'aquests documents no seran vàlides en cap cas.
  
5.4 Els o les aspirants es convocaran per a cada exercici en crida única, i en seran exclosos els qui no hi compareguem. Perdran el seu dret quan es personen en els llocs de realització de les proves una vegada iniciades o no hi assistixen, encara que siga per causa justificada.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no complesquen els requisits indicats ni a aquelles que hi compareguem després que haja acabat la crida dels aspirants convocats.
  
Tenint en compte que es tracta de proves orals o de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i aquesta admissió no menyscabe el principi d'igualtat amb la resta de personal.
  
5.5 Quan finalitze cadascuna de les proves, l'anunci de la realització de la següent el farà públic el tribunal al local en què s'haja celebrat aquesta prova, així com al tauler d'anuncis del Servei de Recursos Humans (PAS) d'aquesta universitat amb una antelació mínima de 48 hores. A efectes informatius, també es publicarà a la pàgina web d'aquest servei, l'adreça del qual és http://www.uv.es/~pas.
  
5.6 Si el tribunal tinguera coneixement en qualsevol moment del procés selectiu que algun dels o de les aspirants no complira tots els requisits exigits en aquesta convocatòria, després d'una audiència a l'interessat/da, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
Sisena. Informació i publicitat dels actes del tribunal.
  
6.1 Tota la informació que siga necessària comunicar als o les aspirants, les llistes d'aprovats de cadascun dels exercicis, la valoració dels mèrits i qualsevol altre anunci que el tribunal estime pertinent, es publicarà al tauler d'anuncis del Servei de Recursos Humans (PAS) i en la pàgina web d'aquest servei, l'adreça de la qual és: http://www.uv.es/~pas. Les llistes d'aprovats de cada exercici també es publicaran als locals on s'hagen realitzat aquestes proves.
  
6.2 Una vegada finalitzades totes les proves i la valoració de mèrits que integren el concurs oposició el tribunal farà pública la llista d'aprovats per ordre de puntuació. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
6.3 Una vegada finalitzat el procés de selecció, es publicarà en el Diari Oficial de la Generalitat Valenciana per resolució del rector la llista definitiva d'aprovats per ordre de puntuació.
  
Setena. Presentació de documents
  
7.1 En el termini de 10 dies hàbils, comptats des de l'endemà de la publicació en el Diari Oficial de la Generalitat Valenciana de la llista d'aprovats, aquests hauran de presentar al Servei de Recursos Humans (PAS) una fotocòpia compulsada del títol acadèmic exigit en la convocatòria.
  
7.2 Certificat acreditatiu de coneixement del valencià.
  
7.3 El aspirant aprovat, pel fet de tenir la condició de funcionari o funcionària de carrera d'aquesta universitat, quedarà exempt d'acreditar documentalment la resta de condicions generals exigibles per a l'ingrés a la funció pública, per tenir-los acreditats en nomenaments anteriors.
  
7.4 No presentar la documentació dins el termini fixat (excepte en els casos de força major) o presentar documents falsos invalidarà els actes de l'aspirant i anul·larà els actes del tribunal relacionats amb l'aspirant, sense perjudici de les responsabilitats en què l'aspirant haja pogut incórrer.
  
huitena. Nomenament de funcionari o funcionària
  
Una vegada transcorregut el termini de presentació de la documentació i la verificació d'aquesta, mitjançant resolució del Rectorat que es publicarà en el Diari Oficial de la Generalitat Valenciana, es nomenarà funcionari o funcionària de carrera la persona que ha aprovat les proves selectives.
  
Novena. Tribunal
  
9.1 La composició del tribunal qualificador d'aquestes proves és el que figura en l'annex III d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
9.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
9.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
La presidència podrà sol·licitar als membres del tribunal una declaració expressa de no trobar-se sotmesos a les circumstàncies previstes en els articles esmentats.
  
9.4 El tribunal es constituirà mitjançant la convocatòria de la presidència, amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
En el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no es troben previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9.5 El tribunal adoptarà les mesures necessàries perquè els i les aspirants amb minusvalideses tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.8, es faran les adaptacions possibles per temps i mitjans.
  
9.6 Per a les comunicacions i qualsevol problema que puga sorgir, el tribunal tindrà la seu a la Gerència de la Universitat de València.
  
9.7 El tribunal d'aquestes proves tindran la categoria que per a aquests casos determine la legislació vigent.
  
9.8 El tribunal no podrà aprovar ni declarar que han aprovat les proves selectives un nombre d'aspirants superior al nombre de places convocades. Qualsevol proposta d'aprovats que contravinga el que s'ha establert serà nul·la de ple dret.
  
9.9 La presidència del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat de les persones aspirants, en aquells exercicis que siga procedent.
  
Deu. Informació respecte de les dades recollides
  
10.1 Les dades subministrades per l'interessat podran quedar incorporades en un fitxer automatitzat que constitueix la base de dades de personal o la base de dades de borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
10.2 El fitxer quedarà sota la responsabilitat de la Secretaria General de la UVEG, a l'avinguda de Blasco Ibáñez, número 13, 46972 València.
  
10.3 La informació obtinguda serà processada exclusivament per a la gestió de personal.
  
10.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.
  
10.5 Els i les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant el Servei de Recursos Humans PAS de la Universitat de València, a l'avinguda de Blasco Ibáñez, número 13, 46055 València.
  
Onze. Recursos
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació davant el mateix òrgan que dicte la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació en el Diari Oficial de la Generalitat Valenciana.
  
Contra els actes del tribunal es podrà interposar el recurs d'alçada previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de gener de 2005.- Per delegació del rector (DOGV de 05.05.2003), la vicerectora d'Economia i Administració: Matilde Fernández Blanco.
  
ANNEX I
  
Sistema selectiu
  
Amb anterioritat a l'inici del procés selectiu, eos qui no estiguen en possessió de la certificació de coneixement de valencià a nivell superior, hauran de realitzar una prova de coneixements de la llengua oral i escrita equivalent a aquest nivell. El resultat d'esta serà apte o no apte. Superada la prova les i els aspirants podran començar el procés selectiu i se'ls considerarà en possessió de l'acreditació suficient del nivell superior de valencià exigit.
  
El sistema selectiu serà el de concurs oposició.
  
Fase d'oposició. Constarà de tres exercicis, els dos primers obligatoris i eliminatoris.
  
Primer exercici. Consistirà a desenvolupar per escrit un tema elegit entre tres dels proposats pel tribunal, que seran elegits a l'atzar entre els que figuren en el programa de l'annex II de la convocatòria. Els temes correspondran cadascun a un bloc diferent.
  
La duració mínima de l'exercici serà d'una hora i no podrà ser superior a dues, a criteri del tribunal. Una vegada finalitzada la prova, cada exercici s'introduirà en un sobre i quedaran sota la custòdia del tribunal, el qual cridarà els opositors per a la lectura pública del tema que cada un haja desenvolupat. El lloc, la data i l'hora de la lectura els anunciarà el tribunal amb l'antelació suficient.
  
L'exercici es valorarà de 0 a 10 punts, i per a aprovar-lo caldrà obtenir-hi almenys 5 punts.
  
Segon exercici. Consistirà a resoldre per escrit dos supòsits pràctics relacionats amb les matèries que figuren en el temari específic del programa de l'annex II de la convocatòria.
  
La duració d'aquest exercici serà anunciat pel tribunal amb l'antelació suficient, i estarà en funció del seu contingut.
  
Es valorarà de 0 a 10 punts cada supòsit, i per a aprovar caldrà obtenir-hi almenys 10 punts amb la suma d'ambdós i no haver estat qualificat amb 0 punts en cap dels dos.
  
Tercer exercici. Voluntari i de mèrits. Constarà de dues parts. Els qui sol·liciten la realització d'aquest exercici hauran de fer necessàriament la segona part, mentre que la primera queda com a opcional.
  
Primera part (voluntària). Tindrà per objecte valorar el coneixement d'un o diferents idiomes comunitaris entre els següents: anglès, alemany, francès, italià, segons les opcions manifestades per l'opositor en l'imprès de sol·licitud de participació en les proves selectives. Es podrà utilitzar diccionari.
  
L'exercici es valorarà a raó d'1,5 punts com a màxim per idioma, i en conjunt no es podran superar els 3 punts. El temps serà fixat pel tribunal amb l'antelació suficient.
  
Segona part (obligatòria). Tindrà per objecte mantenir una entrevista. El lloc, la data i l'hora de realització serà fixat pel tribunal amb l'antelació suficient.
  
Es valorarà de 0 a 3 punts.
  
Fase de concurs. Es valoraran els mèrits del currículum dels i les aspirants d'acord amb el barem que figura en l'annex IV. La puntuació obtinguda en la fase de concurs se sumarà a l'obtinguda en la fase d'oposició per a elaborar l'ordre definitiu dels concursants aprovats.
  
A continuació, s'elaborarà per ordre de puntuació una llista d'aprovats, que contindrà el mateix nombre d'aspirants que de vacants convocades.
  
En cas d'empat entre aspirants, l'ordre s'establirà, en primer lloc, segons la puntuació del primer exercici; en segon lloc, si es mantinguera l'empat, segons la puntuació del segon exercici; si persistira l'empat, s'aplicarà l'apartat a) antiguitat de la fase de concurs; si encara persistira, es desfarà ja mitjançant un sorteig.
  
ANNEX II
  
Temari de caràcter general
  
Bloc I.
  
1. La universitat com a servei públic. La Llei Orgànica 6/2001, de 21 de desembre, d'Universitats (LOU), el seu significat en l'ordenament jurídic universitari. Règim jurídic de les universitats públiques. Els Estatuts de la Universitat de València.
  
2. La Constitució espanyola de 1978: estructura i contingut. Anàlisi del títol I de la Constitució: els drets fonamentals, les llibertats públiques i els drets econòmics i socials, el seu paper en el sistema democràtic, la seva garantia i suspensió. La Corona. Les Corts Generals. El control democràtic del Govern. El poder judicial. La reforma de la Constitució.
  
3. La Unió Europea i la seva incidència en l'ordenament jurídic espanyol. Tractament constitucional del problema. Principals institucions de la Unió Europea. El sistema monetari únic.
  
4. L'acció administrativa davant els particulars. L'administrat. Els drets subjectius dels administrats davant l'administració: drets subjectius actius i drets subjectius reaccionals. La participació dels particulars en l'activitat administrativa. El procediment administratiu segons la Llei de Règim Jurídic de les Administracions Públiques i del Procediment Administratiu Comú. Especial atenció als interessats i fases del procediment. Els recursos en via administrativa.
  
5. El personal al servei de l'administració universitària: personal docent i investigador, el seu règim jurídic. El personal funcionari d'administració i serveis, el seu Estatut. Accés, promoció i situacions administratives del personal funcionari. Característiques dels funcionaris d'administració especial. Incompatibilitats. El personal laboral. Anàlisi de la normativa sobre prevenció i riscos laborals.
  
Temari específic
  
Bloc II
  
Sistema d'ensenyament universitari: ordenació acadèmica i gestió de serveis
  
1. Evolució de la institució universitària en el context europeu. El model universitari espanyol. Arquetips d'universitats: el model francès, el model alemany, el model americà.
  
2. La població universitària. L'evolució recent, el perfil, l'origen social, la integració de la dona, l'estudiant adult i d'altres minories. La deserció universitària.
  
3. Les funcions de la universitat actual: els nous reptes. Les demandes socials. La societat del coneixement.
  
4. El sistema universitari valencià: les universitats valencianes. L'estructuració de l'oferta docent. L'evolució de l'alumnat. La situació valenciana en el context internacional. Les noves demandes i l'orientació de l'oferta.
  
5. L'accés a la universitat: requisits i procediments. Normativa i gestió de la matrícula i de l'expedient. La mobilitat i els programes d'intercanvi. La formació permanent.
  
6. La reforma de l'ordenació acadèmica en l'espai europeu d'educació superior: el procés de convergència europea, el marc normatiu, el sistema cíclic de titulacions, l'avaluació i l'acreditació de la qualitat de l'educació superior.
  
7. La demanda actual d'estudis universitaris: la formació especialitzada i la formació de postgrau en el context de la formació permanent. L'ensenyament superior no universitari.
  
8. La participació de la societat en la institució universitària: el Consell Social, la Fundació Universitat-Empresa.
  
9. La inserció laboral i l'educació superior universitària: la funció de la universitat, l'activitat laboral dels titulats, iniciatives universitàries d'inserció professional.
  
10. El dret i l'accés del ciutadà a la informació del sector públic a Espanya. Polítiques d'informació: marc normatiu. Tipologia de la informació. La difusió de la informació.
  
11. La informació del sector públic a Europa: l'accés a la informació i l'ús de les tecnologies de la informació i la comunicació. El govern electrònic. Tipologia de la informació. Iniciatives en l'àmbit europeu.
  
12. Els serveis públics: el concepte, l'estructuració, l'oferta de serveis, la prestació dels serveis.
  
13. Les estratègies de comunicació: el perfil professional de l'informador i del documentalista. El nou gestor del coneixement.
  
14. El màrqueting dels serveis públics: el context universitari. La planificació, la participació dels usuaris en la prestació del servei i el control de qualitat.
  
15. La implantació de sistemes de qualitat en l'administració pública. Qualitat i receptivitat. La integració del client. La formació dels usuaris en tecnologies de la informació.
  
16. L'avaluació dels serveis públics: mètodes, objectius, elements d'avaluació. Eines per a l'obtenció de dades dels usuaris.
  
17. Origen i panorama actual dels serveis dirigits a la població juvenil. Estratègies i polítiques d'informació. Els centres d'informació juvenil. Les xarxes d'informació.
  
18. Els serveis d'informació universitària: models d'informació en les organitzacions. Origen, panorama actual i tipologia. Serveis d'orientació i assessorament.
  
Bloc III
  
Informació electrònica
  
1. La transmissió d'informació a través d'internet. Tipus de xarxes d'informació. Topologia d'una xarxa. Usos de la xarxa. Protocols de comunicacions. Sistema de noms de domini. Les intranets.
  
2. L'obtenció de recursos amb el web: configuració, components i funcionament d'un navegador (open-source), eines i estratègies de cerca.
  
3. Els principis del disseny de la interfície d'usuari. Interacció persona-ordinador (IPO). El disseny centrat en l'usuari. La usabilitat.
  
4. La planificació estratègica d'un lloc web: identificació de necessitats, fases del projecte i disseny, objectius.
  
5. L'arquitectura d'informació d'un lloc web. Categorització. Organització del lloc. Sistema de navegació. Cerca al lloc.
  
6. Els elements del disseny de la interfície gràfica de l'usuari. Textos. Llistes. Hipervincles. Elements del formulari. Taules. Marcs. Disseny gràfic i incorporació d'imatges al web.
  
7. Les tècniques de prototipatge d'un projecte web. Avaluació del prototip: mètodes d'inspecció i mètodes de test.
  
8. Les eines de productivitat (I): fulls d'estil. Propietats: selectors, herència, caixes i blocs, compaginació, text i fonts de caràcters.
  
9. Les eines de productivitat (II). Administració d'un site amb un editor web. Entorns col·laboradors amb elements de biblioteca i plantilles.
  
10. El multimèdia. Concepte i característiques. Complementarietat i integració de llenguatges, interactivitat i navegació. De l'hipertext a l'hipermèdia. Realització multimèdia.
  
11. El màrqueting a la xarxa. Objectius, tècniques i estratègies. Tècniques per donar a conèixer un lloc web. Indicadors d'èxit.
  
12. L'avaluació de la qualitat de la informació web: indicadors i paràmetres. Tipus i mètodes d'avaluació. Problemes i errors en l'avaluació.
  
13. L'optimització de llocs web. Optimització del llenguatge de marcatge: HTML i XHTML. Optimització de CSS. Optimització de gràfics i multimèdia. Posicionament en cercadors.
  
14. La recuperació semàntica de la informació: del web actual al web semàntica. Tecnologies i llenguatges del web semàntic.
  
15. L'accessibilitat electrònica (I). Motius del disseny accessible. Discapacitats que poden afectar l'accessibilitat. Beneficis auxiliars. Directrius en matèria d'accessibilitat.
  
16. L'accessibilitat electrònica (II). Prioritats. Conformitat. Pautes d'accessibilitat del contingut al web. Avaluació de l'accessibilitat d'un lloc web.
  
17. Les estratègies didàctiques per a la integració de recursos en internet: la webquest. Elements, tipus, justificació d'eficàcia, disseny d'una webquest. Weblogs o bitàcoles
  
ANNEX III
  
Tribunal qualificador
  
Titular
  
President: el rector o persona en qui delegue.
  
Vocals:
  
- Dos vocals designats pel rector, del mateix grup d'administració i de la mateixa escala o superior.
  
- Dos vocals elegits per sorteig entre els del mateix tipus d'administració i d'igual escala o superior.
  
- Un representant d'una altra administració pública, del mateix grup d'administració i del mateix cos o escala o superior.
  
Un representant proposat per sindicats amb representació a la Mesa Negociadora, segons s'escaiga, del mateix grup de titulació o superior.
  
Tots ells amb veu i vot.
  
La mateixa estructura per al tribunal suplent.
  
ANNEX IV
  
Barem
  
Es valoraran els següents mèrits:
  
a) Antiguitat: Es valorarà tot el temps de serveis reconeguts a l'empara de la llei 70/1978 segons la següent fórmula 4 log(1+nºanys)/log(31). El temps màxim que es valorarà serà el període de 30 anys i no es tindran en consideració fraccions inferiors a l'any.
  
b) Treball desenvolupat: Es valorarà el grau consolidat que els aspirants tinguen en el moment de finalització del termini de presentació de sol·licituds.
  
- Nivell 18: 1 punt
  
- Nivell 20: 1,5 punts
  
- Nivell 22 o superior: 2 punts
  
Als funcionaris o funcionaries que es troben en situació d'excedència per atenció de fill se'ls valorarà el grau personal que tinguen consolidat. S'aplicarà aquesta mateixa norma per a tots els funcionaris que estiguen en situació de reserva del lloc de treball.
  
Als excedents voluntaris se'ls valorarà el grau personal que tinguen consolidat en el moment de sol·licitar l'excedència.
  
c) Titulació acadèmica: es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup a què pertany la plaça ofertada, conformement amb la següent escala:
  
Títol de llicenciat, doctor o equivalent: 1 punt.
  
La valoració màxima per aquest concepte serà 1 punt.
  
d) Cursos de Formació: En aquest apartat es valoraran els cursos de formació realitzats per la Universitat o organismes oficials reconeguts en matèria de formació de funcionaris o que hagen estat convalidats pel Servei de Formació Permanent de la Universitat de València. En cap cas puntuaran en aquest apartat els cursos de coneixement de valencià i d'idiomes, i es limitarà als que estiguen previstos en els epígrafs de formació en el barem general d'aplicació als concursos de mèrits per a la provisió de llocs de treball, aprovat per la Junta de Govern del 22 d'octubre de 1991.
  
La valoració màxima per aquest concepte serà 1 punt. Es puntuarà d'acord amb la següent escala:
  
Cursos entre 15 i 30 hores: 0,10 punts
  
Cursos entre 31 i 50 hores: 0,20 punts